dh-unibe/image-text_koenigsfelden-charters-post-1500 huggingface dataset:
Ich, Cuͦnrat Arnolt, schultheisz zuͦ Brugg, bekenn offenlichn̄ mit disem brieff, das ich uff dem tag als dirr brieff gebn̄ ist zuͦ Brugg,
in der statt, an gewonlichˀ richtstatt offenlichn̄ zuͦ gericht gesessen bin und fûr mich daselbs komen ist der frome und wise Uͦlrich
am Buͤl, hoffmeistˀ zuͦ Kûnigsfelden, an statt der erwirdign̄, geistlichn̄ fröwen, fröw aͤptissin und convente daselbs, ✳ miner
gnedign̄ fröwen, und offnet vor mir in gerichtz wise, wie der vest junckhˀr Hanns von Balmis zuͦ Wildegk ✳ den obgëntn̄ minen gnedigen fröwen in̄e ✳ ire hoͤltzer, wunn und weyden wytter griffen und eignen woͤlt. ✳ denne er vermeynte darzuͦ er recht
hette, ✳ odˀ sine vorvarn gethön, odˀ von alter har ye gewesen wër. darumb Hannsen Kaͤser, burgˀ zuͦ Brugg, zum teil wol
wûssent were, ✳ der ouch zuͦ gegen undˀ ougn̄ stuͦnd, den er darumb begert zesagn̄ als vil im davon wûssent wer, als er hofte
er durch des rechtn̄ willen billichn̄ tuͦn soͤlte. also nach mimˀ fraug mit einhelligˀ urteile uf den eyde zuͦ recht erkennet ist,
der warheit zelieb und durch entpfingklicheit des rechttn̄, er darumb billichn̄ sagn̄ soͤlle als vil im der sachhalb wûssent sige.
also stuͦnd fûr mich in offnem vˀbannem gerichtte der genāt Hanns Kaͤser und seit niemant zuͦ lieb noch zuͦ leid, den̄ allein
durch des rechttn̄ und blosser warheit willen, die damit zefûrdern, das im kunt, wûssent und ouch war sige, das in sinen jungn̄
tagen ob fûnftzig jaren ein groser nusszböm by dem alten stad gestandn̄, ✳ der ✳ der von Birrenloff wëre und der als grosz gewesen sige, dz mengklichm̄ dar ab schuch. den selbn̄ nusszböm hab er zuͦ mengemmäl ob fûnftzig jaren von bevelhes wegn̄
der gënten von Birrenloff und in irem namen als ir eigen guͦt geschuͦlt und im darumb gelonett und habent inen die von
Halwil noch niemant andrˀ darin nie nûntz gerett. dz haut er geseit, wie er ein warheit von rechtzwegn̄ thuͦn sol.
und darzuͦ sine sag vor mir und dem rechtn̄ bestaͤt mit dem eyde, der er darumb gesworn haut, des begert im der
obgenāt hoffmeister ein besigelt urkund von dem gericht ze gebn̄, das im nach minˀ fraug mit recht zuͤ gebn̄ erkennt ist und mit
minem, des obgenantn̄ richtters, ingedrucktem insigel zuͦ ende dirr geschrift vō des gerichtz wegn̄, mir und minen erbn̄ òn schadn̄
besigelt uff dem heilgn̄ pfingst aubent anno ꝫcꝭ lxvijͦ.
Königsf. 742
Kùngsfeld₎ ✳ kuntschaft
ein guͦtte berein und kùndtscht
um̄ wun̄ und weid ✳ zuͦ
Wildeck und Byr
Staatsarchiv
AARGAU
hoͤrt ins
ampt Eig₎
✳ K ✳
D ✳ 71 ✳